1. ------IND- 2020 0469 F-- SK- ------ 20200729 --- --- PROJET
XXXX 2020


Výnos z XXXX o podmienkach zobrazovania, značenia a o všeobecných parametroch výpočtu indexu opraviteľnosti.

NOR: XXXXX



Ministerka pre ekologickú transformáciu a minister hospodárstva a financií

so zreteľom na nariadenie Komisie (EÚ) 2019/2021 z 1. októbra 2019, ktorým sa stanovujú požiadavky na ekodizajn elektronických displejov podľa smernice Európskeho parlamentu a Rady 2009/125/ES, ktorým sa mení nariadenie Komisie (ES) č. 1275/2008 a ktorým sa zrušuje nariadenie Komisie (ES) č. 642/2009,

so zreteľom na zákonník o životnom prostredí, najmä na jeho článok L541-9-2,

so zreteľom na vyhlášku č. XXX z XXXX o podmienkach uplatňovania indexu opraviteľnosti na elektrické a elektronické výrobky, o jeho kritériách a spôsobe výpočtu,


Článok 1: Elektrické a elektronické zariadenia, ktorých sa týka zobrazovanie

Tento výnos sa vzťahuje na všetky elektrické a elektronické zariadenia, na ktoré sa vzťahuje výpočet a zobrazovanie indexu opraviteľnosti podľa ustanovení vyhlášky č. XXX z XXXX o podmienkach uplatňovania indexu opraviteľnosti na elektrické a elektronické výrobky, o jeho kritériách a spôsobe výpočtu,

Článok 2: Bodové hodnotenie tvoriace index opraviteľnosti

Pre všetky elektrické a elektronické výrobky uvedené v článku 1 sa index opraviteľnosti uvádza vo forme bodového hodnotenia na stupnici 10, ktoré môže obsahovať desatinné miesto za desatinnou čiarkou.
Ak je číslo po prvom desatinnom mieste menšie ako 5, bodové hodnotenie sa zaokrúhľuje smerom nadol na jedno desatinné miesto.
Ak je číslo po prvom desatinnom mieste väčšie alebo sa rovná 5, bodové hodnotenie sa zaokrúhľuje smerom nahor na jedno desatinné miesto.

Článok 3: Farby a zobrazenie značenia

V závislosti od takto získaného bodového hodnotenia sa na zobrazenie indexu používajú tieto farebné kódy:
· Bodové hodnotenie väčšie alebo rovné 0 a menšie alebo rovné 1,9: červené, referencia Pantone 186 C; 
· Bodové hodnotenie väčšie alebo rovné 2 a menšie alebo rovné 3,9: oranžové, referencia Pantone 1585 C;
· Bodové hodnotenie väčšie alebo rovné 4 a menšie alebo rovné 5,9: žlté, referencia Pantone 7548 C;
· Bodové hodnotenie väčšie alebo rovné 6 a menšie alebo rovné 7,9: bledozelené, referencia Pantone 2291 C;
· Bodové hodnotenie väčšie alebo rovné 8 a menšie alebo rovné 10: tmavozelené, referencia Pantone 347 C;

Veľkosť číslic v bodovom hodnotení na stupnici10 musí byť aspoň taká istá ako veľkosť číslic maloobchodnej ceny.
Akákoľvek úprava veľkosti tohto označenia sa musí vykonať súbežne s úpravou mierky.

V prípade, že sa index pripevní aj priamo na každú jednotku modelu alebo na obal pomocou štítku alebo označenia, veľkosť grafického znázornenia sa ponechá voľná, pokiaľ bude viditeľná a čitateľná.

Článok 4: Výpočet indexu a prezentácia parametrov použitých na jeho stanovenie

Každé čiastkové kritérium indexu sa hodnotí na stupnici desať, pričom sa mu pridelí koeficient, ktorý umožní získať bodové hodnotenie 20 za každé kritérium, ako sa uvádza v tabuľke nižšie. Súčet bodových hodnotení pri rovnakej váhe pre každé kritérium je sto, ktorý sa prevedie na desaťbodové hodnotenie indexu.

Oznámenie a poskytnutie parametrov použitých na stanovenie indexu opraviteľnosti pre každú položku zariadenia sa uvádza nižšie v tabuľke v digitálnom formáte s rozmermi 21 x 29,7 cm, ktorý sa nedá upravovať.

	Kritérium
	Čiastkové kritérium
	Bodové hodnotenie čiastkového kritéria
	Koeficient čiastkového kritéria
	Bodové hodnotenie kritéria
	Celkové bodové hodnotenie kritérií

	1. Dokumentácia
	1.1. Dĺžka dostupnosti technickej dokumentácie týkajúcej sa poradenstva pri používaní a údržbe
	▀▀/10
	2
	▀▀/20
	▀▀/100

	2. Demontáž a prístup, nástroje, upevňovacie prvky
	2.1. Schopnosť demontovať diely zo zoznamu 2*
	▀▀/10
	1
	▀▀/20
	

	
	2.2. Potrebné nástroje (zoznam 2)
	▀▀/10
	0,5
	
	

	
	2.3. Vlastnosti upevňovacích prvkov medzi časťami uvedenými v zozname 1 ** a v zozname 2
	▀▀/10
	0,5
	
	

	3. Dostupnosť náhradných dielov
	3.1. Dĺžka dostupnosti dielov uvedených v zozname 2
	▀▀/10
	1
	▀▀/20
	

	
	3.2. Dĺžka dostupnosti dielov uvedených v zozname 1
	▀▀/10
	0,5
	
	

	
	3.3. Počet dní na dodanie dielov uvedených v zozname 2
	▀▀/10
	0,3
	
	

	
	3.4. Počet dní na dodanie dielov uvedených v zozname 1
	▀▀/10
	0,2
	
	

	4. Cena náhradných dielov
	4.1. Pomer ceny dielov zo zoznamu 2 v porovnaní s cenou nového vybavenia
	▀▀/10
	2
	▀▀/20
	

	5. Špecifické kritérium
(príklad s 3 čiastkovými kritériami)
	5.1. 
	▀▀/10
	1
	▀▀/20
	

	
	5.2.
	▀▀/10
	0,5
	
	

	
	5.3.
	▀▀/10
	0,5
	
	

	Bodové hodnotenie indexu 
	▀▀/10

	* zoznam 2: zoznam maximálne troch až piatich náhradných dielov (v závislosti od kategórie príslušného zariadenia), ktorých poškodenie alebo pokazenie je najčastejšie;
* zoznam 1: zoznam maximálne desiatich iných náhradných dielov (v závislosti od kategórie príslušného zariadenia), ktorých dobrý stav je potrebné na fungovanie zariadenia.



Pre kritérium sa súčet koeficientov čiastkových kritérií rovná 2.
Podrobné hodnotiace tabuľky špecifické pre každú kategóriu zariadení, v ktorých sú uvedené zoznamy súčiastok a podrobnosti o každom čiastkovom kritériu, sú vymedzené vo výnose.

Článok 5: Vymedzenie čiastkových kritérií

Kritérium č. 1 – Dokumentácia:

Čiastkové kritérium 1.1: Dĺžka dostupnosti technickej dokumentácie týkajúcej sa poradenstva pri používaní a údržbe
Stanovená na základe záväzku výrobcu bezplatne v priebehu niekoľkých rokov sprístupňovať technické dokumenty od schválených a nezávislých opravovní a od spotrebiteľov, ako aj dokumenty týkajúce sa poradenstva pri používaní a údržbe od spotrebiteľov, od uvedenia poslednej jednotky na trh.

Kritérium č. 2 – Demontáž a prístup, nástroje, upevňovacie prvky:

Čiastkové kritérium 2.1. Schopnosť demontovať diely zo zoznamu 2:
Určená počtom krokov demontáže, ktorá pri každom náhradnom diele zo zoznamu 2 umožní pristupiť k tomuto dielu samostatne a oddeliť ho od zariadenia s cieľom jeho výmeny. Stanoví sa prepojenie medzi hodnotením tohto čiastkového kritéria a hodnotením čiastkového kritéria 3.1 v prípade, keď nie je možné odmontovať jeden diel: nulové bodové hodnotenie následne prechádza z jedného čiastkového kritéria do druhého.

Čiastkové kritérium 2.2. Potrebné nástroje:
Určené podľa typu nástrojov potrebných na demontáž každého dielu v zozname 2 podľa typológie rozlišujúcej medzi „bežnými“, „špecifickými“ alebo „vlastnými“ nástrojmi.

Čiastkové kritérium 2.3. Vlastnosti upevňovacích systémov:
Určené pre každý diel zo zoznamov 1 a 2 podľa typu upevňovacích prvkov zabezpečujúcich ich montáž do iných častí zariadenia podľa typológie rozlišujúcej medzi upevňovacími prvkami „vyberateľnými a opätovne použiteľnými“, „vyberateľnými a opätovne nepoužiteľnými“ alebo „nevyberateľnými a opätovne nepoužiteľnými“.

Kritérium č. 3 – Dostupnosť náhradných dielov

Čiastkové kritérium 3.1. Dĺžka dostupnosti dielov uvedených v zozname 2
Stanovená na základe záväzku výrobcu bezplatne v priebehu niekoľkých rokov sprístupňovať diely zo zoznamu 2 distribútorom náhradných dielov, autorizovaným a nezávislým opravárom a spotrebiteľom, od uvedenia poslednej jednotky na trh.

Čiastkové kritérium 3.2. Dĺžka dostupnosti dielov uvedených v zozname 1
Stanovená na základe záväzku výrobcu bezplatne v priebehu niekoľkých rokov sprístupňovať diely zo zoznamu 1 distribútorom náhradných dielov, autorizovaným a nezávislým opravárom a spotrebiteľom, od uvedenia poslednej jednotky na trh.

Čiastkové kritérium 3.3. Počet dní na dodanie dielov uvedených v zozname 2
Stanovený na základe záväzku výrobcu dodržiavať lehotu dodania do určeného počtu pracovných dní od doručenia objednávky na diely zo zoznamu 2 distribútorom náhradných dielov, autorizovaným a nezávislým opravárom a spotrebiteľom.

Čiastkové kritérium 3.4. Počet dní na dodanie dielov uvedených v zozname 1
Stanovený na základe záväzku výrobcu dodržiavať lehotu dodania do určeného počtu pracovných dní od doručenia objednávky na diely zo zoznamu 1 distribútorom náhradných dielov, autorizovaným a nezávislým opravárom a spotrebiteľom.

Kritérium č. 4 – Cena náhradných dielov

Čiastkové kritérium 4.1. Pomer medzi predajnou cenou dielov od výrobcu alebo dovozcu a predajnou cenou zariadenia od výrobcu alebo dovozcu.
Kritérium sa stanovuje ako pomer:
medzi cenou bez dane najdrahšieho dielu zo zoznamu 2 + (priemer cien bez dane za ostatné diely zoznamu 2)/2 a
cenou modelu príslušného zariadenia bez dane, kde sa každá cena rozumie ako cena bez dane podľa sadzobníka, ktorý platí v čase výpočtu indexu a ktorý je uvedený vo všeobecných podmienkach predaja výrobcu alebo dovozcu, alebo prípadne v príslušnom zmluvnom dokumente. 

V prípade, že výrobca alebo dovozca má pre posudzované diely alebo vybavenie niekoľko sadzobníkov podľa rôznych kategórií zákazníkov z radov distribútorov alebo predávajúcich, na výpočet indexu sa použijú ceny toho sadzobníka, ktorý predstavuje najvyšší podiel z obratu výrobcu alebo dovozcu za daný typ dielu alebo typu vybavenia za posledné ukončené účtovné obdobie. 

V prípade, že niektoré z týchto dielov sú neoddeliteľné alebo v prípade, keď je príslušný diel začlenený do modulu, ktorý je jediný dostupný, cena, ktorá sa má zohľadniť, je kumulatívna cena dielov alebo cena modulu.

Kritérium č. 5 - Špecifické kritérium pre kategóriu príslušného zariadenia

Toto kritérium sa skladá z jedného alebo viacerých čiastkových kritérií, ktoré sú špecifické pre kategóriu príslušného zariadenia. Ak je to pre kategóriu príslušného zariadenia relevantné, kritérium 5 špecifické pre túto kategóriu obsahuje čiastkové kritérium týkajúce sa prítomnosti merača spotreby viditeľného pre spotrebiteľa, ktorého koeficient je potom najmenej 1.

Článok 6 – Vymedzenia pojmov

Zoznam dielov
Pre každú kategóriu zariadení sú vymedzené dva zoznamy náhradných dielov:
* zoznam 2: zoznam maximálne troch až piatich náhradných dielov (v závislosti od kategórie príslušného zariadenia), ktorých poškodenie alebo pokazenie je najčastejšie;
* zoznam 1: zoznam maximálne desiatich iných náhradných dielov (v závislosti od kategórie príslušného zariadenia), ktorých dobrý stav je potrebný na fungovanie zariadenia.

Tieto zoznamy sa nemusia nevyhnutne vzťahovať na všetky diely, ktoré tvoria zariadenie. 

Koncepcia etapy
Etapa je operácia, ktorej výsledkom je odstránenie komponentu alebo dielu, alebo výmena nástroja. Komponent môže obsahovať jednu alebo viac častí.

Toto všeobecné vymedzenie môže povoliť výnimky z dôvodu praktických alebo bezpečnostných hľadísk. Tieto výnimky sa stanovujú v nariadení ministra životného prostredia a ministra hospodárstva a financií pre každú kategóriu zariadení.

Upevnenia alebo spojenia sú vymedzené ako techniky montáže, upevnenia alebo zatavenia. Upevňovacie alebo spojovacie prvky sa nepovažujú za diely.

Typy upevnenia:
Vyberateľné a opätovne použiteľné: originálny upevňovací systém, ktorý sa dá úplne odstrániť bez poškodenia zariadenia alebo zanechania zvyškov a dá sa opätovne použiť.

Vyberateľné a opätovne nepoužiteľné: originálny upevňovací systém, ktorý sa dá úplne odstrániť bez poškodenia zariadenia alebo zanechania zvyškov a nedá sa opätovne použiť.

Nevyberateľné a opätovne nepoužiteľné: originálny upevňovací systém, ktorý sa nedá úplne odstrániť bez poškodenia zariadenia alebo zanechania zvyškov a ktorý sa nedá opätovne použiť.

Typy nástrojov
Zoznam bežných nástrojov pozostáva z tohto zoznamu, ktorý zodpovedá referenčným normám:

	Bežné nástroje
	Referencia

	Plochý, krížový a hviezdicový skrutkovač.
	ISO 2380, ISO 8764, ISO 10664

	Imbusový kľúč
	ISO 2936

	Kombinovaný kľúč
	ISO 7738

	Univerzálne kliešte
	ISO 5746

	Guľaté kliešte
	ISO 5745

	Bočné strihacie kliešte
	ISO 5749

	Viacúčelové kliešte
	ISO 8976

	Uzamykacie kliešte
	/

	Univerzálne kliešte na odizolovanie a krimpovanie koncoviek
	/

	Sochor
	/

	Pinzeta
	/

	Kladivo (kovová hlava)
	ISO 15601

	Univerzálny nôž (na rezanie) s výsuvnou čepeľou
	/

	Multimeter
	/

	Voltmeter (tester napätia)
	/

	Spájkovačka
	/

	Lepiaca pištoľ
	/

	Lupa
	/



Špecifické nástroje sú nástroje, ktoré nie sú na zozname bežných nástrojov, pričom nejde o vlastné nástroje.

Vlastné nástroje sú nástroje, ktorých duševné vlastníctvo vlastní výrobca alebo osobitný subjekt.

Merač používania
Zariadenie, ktoré kumulatívnym spôsobom zaznamenáva použitie zariadenia z hľadiska počtu jednotiek. Merač používania môže byť pre spotrebiteľa priamo viditeľný vždy, keď je zariadenie zapnuté, alebo si môže vyžadovať zámerný úkon zo strany používateľa, aby skontroloval hodnotu zobrazenú meračom používania.



Ministerka pre ekologickú transformáciu:

Za ministerku a v zastúpení, generálny riaditeľ pre udržateľný rozvoj:

T. Lesueur



Minister hospodárstva a financií:

Za ministra a v zastúpení, generálna riaditeľka pre hospodársku súťaž, spotrebu a boj proti podvodom

V. Beaumeunier

